b'\n_START_ARTICLE_\nGiuseppe Farina\n_START_SECTION_\nBiografija\n_START_PARAGRAPH_\nFarina, gim\xc4\x99s Turine, buvo pravard\xc5\xbeiuojamas \xe2\x80\x9eNino\xe2\x80\x9c. Jis buvo baig\xc4\x99s in\xc5\xbeinieriaus mokslus, taip pat jo d\xc4\x97d\xc4\x97 buvo Pinin Farina. Savo kaip piloto karjer\xc4\x85 italas prad\xc4\x97jo su Maserati, ta\xc4\x8diau geriausi jo laikai buvo jam prad\xc4\x97jus lenktyniauti su Alfa Romeo._NEWLINE_Pasibaigus II pasauliniam karui Farina laim\xc4\x97jo 1948\xc2\xa0m. Monako GP. Netrukus po to FIA paskelb\xc4\x97 apie Formul\xc4\x97s 1 \xc4\x8dempionato prad\xc5\xbei\xc4\x85, o \xc5\xa1iame \xc4\x8dempionate Farina i\xc5\xa1saugojo viet\xc4\x85 Alfa Romeo Racing komandoje \xc5\xa1alia Juan Manuel Fangio ir Luigi Fagioli. Ekipa dominavo visose lenktyn\xc4\x97se, o Farina laim\xc4\x97jo tris lenktynes i\xc5\xa1 septyni\xc5\xb3, ir tai leido jam tapti pirmuoju pasaulio Formul\xc4\x97s 1 \xc4\x8dempionu._NEWLINE_Kitais metais ekipoje dominavo argentinietis, tad 1953 m. Farina per\xc4\x97jo \xc4\xaf Scuderia Ferrari. Ta\xc4\x8diau \xc5\xa1ioje ekipoje jis lenktyniavo kartu su jaunuoju Alberto Ascari, kuris sugeb\xc4\x97jo nugal\xc4\x97ti \xc5\xa1iais ir dar kitais metais. Farina tenkinosi antr\xc4\x85ja ir tre\xc4\x8di\xc4\x85ja vietomis pame\xc4\x8diui._NEWLINE_1954 m. sezono prad\xc5\xbeioje Farina patyr\xc4\x97 avarij\xc4\x85, d\xc4\x97l kurios smarkiai apdeg\xc4\x97. Kitais metais jis band\xc4\x97 gr\xc4\xaf\xc5\xbeti Formul\xc4\x99 1, ta\xc4\x8diau be keli\xc5\xb3 fini\xc5\xa1\xc5\xb3 ta\xc5\xa1kuose jam pasiekti nieko nepavyko. \xc5\xa0io sezono pabaigoje jis atsisveikino su Formule 1._NEWLINE_1956\xc2\xa0m. jis debiutavo Indianapolis 500 lenktyn\xc4\x97se, ta\xc4\x8diau jose v\xc4\x97l patyr\xc4\x97 smarki\xc4\x85 avarij\xc4\x85, po kurios ilgai gyd\xc4\x97si. V\xc4\x97liau jis gr\xc4\xaf\xc5\xbeo \xc4\xaf Indy 500 lenktynes, ta\xc4\x8diau kai jose mirtin\xc4\x85 avarij\xc4\x85 jo automobiliu patyr\xc4\x97 jo draugas, jis nutar\xc4\x97 visai i\xc5\xa1eiti i\xc5\xa1 automobili\xc5\xb3 sporto._NEWLINE_Ta\xc4\x8diau 1966\xc2\xa0m. jis \xc5\xbeuvo autokatastrofoje pakeliui \xc4\xaf t\xc5\xb3 met\xc5\xb3 Pranc\xc5\xabzijos GP.'